Hollywood-producent skamroser AirPods Pro som høreapparat

Hollywood-producenten Franklin Leonard har delt sine positive erfaringer med Apples AirPods Pro, som har gjort en markant forskel i hans hverdag. Efter at have mistet en del af hørelsen på det ene øre som følge af sygdom, har Leonard oplevet, hvordan AirPods efter den seneste softwareopdatering kan fungere som høreapparater og forbedre lydoplevelsen i sociale og professionelle sammenhænge.

Leonard beskriver teknologien som en “game-changer” og fremhæver, hvordan de avancerede funktioner, der inkluderer justerbare lydforstærkere og klare stemmeoptagelser, har gjort det lettere for ham at følge samtaler og nyde medier. Han opfordrer dog Apple til at introducere flere farvevalg, så høreapparatfunktionen bliver mere diskret og tilgængelig for brugere med forskellige behov.

Den anden generation af Apples AirPods Pro er blevet FDA-godkendt som et hjælpemiddel for personer med mildt til moderat høretab. De tilbyder avancerede funktioner, der både understøtter medieforbrug og hverdagskommunikation, hvilket gør dem til en attraktiv løsning for mange med høreudfordringer.

I never post anything this long on Twitter, and I don’t foresee myself doing it again any time soon, but yeah it’s happening.

Also, this is not an ad. It's an explanation: For the foreseeable future, it's very likely that you're going to be seeing me wearing Airpods in social… pic.twitter.com/pCNBcUXLgg
— Franklin Leonard (@franklinleonard) December 9, 2024

Franklin Leonard hævder, at skamrose af AirPods Pro ikke er en reklame. Men Apple har naturligvis været hurtige til at fange bolden. Greg Joswiak, der er Senior Vice President for Worldwide Marketing hos Apple, takker i et svar til det oprindelige opslag Leonard for at dele sine erfaringer:

“Tak, fordi du delte din historie, Franklin! Vi er så glade for, at AirPods hjælper med din høresundhed og gør en forskel i så mange menneskers liv”.

Og Joswiak må virkelig klappe i hænderne. Når kendte personer som Leonard offentligt roser deres produkter, styrker det Apples image som en innovativ virksomhed, der skaber løsninger til virkelige behov – alt sammen uden at Apple behøver at bruge en krone på traditionel markedsføring.

Hollywood-producent skamroser AirPods Pro som høreapparat